131
A ninge utano hinahaan uram Ierusalem. Devit ga pit ie.
1 +Watong, iau pai latlaat,
ma iau pai la nas hatamat tar iau.
Iau pai la madung taar ma ira linge tamat,
bia ira linge i kalkalala bia iau ni nunure.
2 Iesen iau te hamarur ma iau te hamatien no nugu lon.
Hoing tiga bulu di te hatabunei wara sunus i kis matien taar at ma no pawasine,
no nugu lon i haruat huo aram narakoman tagu.
3 Ira Israel, muat na kis nanaho ma ra nurnuruan tano Watong
kaiken ma namur ma pa na pataam.
+ 131:1 Jer 45:5; Rm 12:16; Jop 42:3; Nng 139:6